А такіх у мінулым годзе было нямала як у маім прыватным жыцці, дык, на маю думку, і ў справах грамадскіх. Зразумела, на апошнія я і скірую сваю ўвагу. Выходзілі кнігі, вартыя таго, каб іх прачытаць. Ставіліся спектаклі і ладзіліся выставы, наведанне якіх не было змарнаваным часам. Калі-нікалі на беларускім тэлебачанні рабіліся праграмы і праекты, не горшыя за тыя, на якіх трымаецца імідж тэлебачання той жа Расіі. Год культуры ў нашай краіне сапраўды адпавядаў свайму найменню. А з гэтага вынікае, нягледзячы ні на што — для Беларусі 2016-ы быў, самае малое, не горшым за іншыя гады суверэннага развіцця.